# PREHRAMBENO-TEHNOLOŠKA ŠKOLA

***ZAGREB, GJURE PREJCA 2***

*KLASA: 602-03/19-01/742*

*URBROJ: 251-295-02/1-19-02*

*Zagreb, 23. rujna 2019.*

***I Z V O D IZ Z A P I S N I KA***

*s* ***37.*** *sjednice Školskog odbora održane dana* ***23. rujna 2019****. s početkom u 17,30 sati u prostorijama Prehrambeno-tehnološke škole Zagreb, Gjure Prejca 2.*

*Pozivi za prisustvovanje uredno su dostavljeni svim članovima Školskog odbora.*

Na sjednici su prisutni:

*1. Članovi Školskog odbora*

* *iz reda nastavnika i stručnih suradnika škole: Sanja Budak-Zemljić, Ana Bešlić*
* *ispred Radničkog vijeća: Zrinko Turalija*
* *predstavnici osnivača: Andreja Marcetić i Luka Aralica*
* *predstavnik roditelja: Klaudija Kralj.*

*2. Ostali prisutni: Josip Šestak, ravnatelj škole, Vedrana Zadro, voditeljica računovodstva*

*3. Odsutni članovi:Nikola Šandrk (predstavnik osnivača)*

*Konstatirano je da postoji kvorum.*

*Za zapisničara se imenuje Zrinko Turalija*

*Na početku sjednice predsjednica Školskog odbora Sanja Budak-Zemljić pozdravlja sve prisutne i predlaže nadopunu Dnevnog reda s dvije nove točke (petom i šestom) pa tako dopunjeni Dnevni red glasi:*

***D N E V N I R E D:***

1. *verifikacija zapisnika s 36. sjednice Školskog odbora,*
2. *aktualnosti između dviju sjednica Školskog odbora,*
3. *izvješće voditeljice računovodstva o polugodišnjem financijskom izvješću,*
4. *davanje prethodne suglasnosti u svezi zasnivanja radnog odnosa po objavljenom natječaju,*
5. *donošenje Dopune plana nabave za 2019. godinu,*
6. *davanje suglasnosti za nabavu namještaja za biokemijski laboratorij i informatičku učionicu,*
7. *pitanja i prijedlozi.*

*Primjedbi nema i Dnevni red jednoglasno je usvojen.*

*Ad 1.*

*Članovi Školskog odbora jednoglasno su verificirali zapisnik s 36. sjednice Školskog odbora.*

*Ad 2.*

 *Predsjednica Školskog odbora Sanja Budak-Zemljić daje riječ ravnatelju škole Josipu Šestaku, koji pozdravlja prisutne članove Školskog odbora te iznosi aktualnosti između dviju sjednica Školskog odbora. Na početku upoznaje prisutne s rasporedom i korištenjem godišnjih odmora zaposlenika tijekom ljetne stanke. Nadalje upoznaje članove Školskog odbora s činjenicom da je od 01. 8. 2019. godine bio blokiran račun škole zbog sudskog spora koji je škola izgubila, a zbog tužbe bivšeg učenika Danijela Skendera (riječ je o nekih 250.000 kuna). Grad Zagreb, kao osnivač, pokazao je razumijevanje za nastalu situaciju te je račun škole odblokiran, no u Gradu se postavilo pitanje odgovornosti i zašto je škola dovedena u takvu situaciju. Što će biti s tim još nije poznato, no ravnatelj je izrazio uvjerenje da će se sve što prije okončati i u interesu škole. Potom se referirao na ovogodišnje upise te rekao kako su sva razredna odjeljenja popunjena (upisana su dva razreda nutricionista, dva razreda tehničara, a također su i razredi s mesarima i pekarima maksimalno kapacitirani). Što se tiče maturalnih putovanja u Španjolsku i Bugarsku, oba su protekla u najboljem redu i bez problema. Škola je također sudjelovala na manifestaciji ''Jesen u Čučerju 2019. – Dubrava u srcu''. Na kraju je ravnatelj izvijestio da je Grad Zagreb odobrio sredstva za sanaciju kotlovnice, pri čemu će biti angažiran Nadzorni odbor čija će usluga koštati 57.000 kuna. U tijeku je javna nabava za sve predviđene sanacije, a o svemu će biti još riječi pod točkama 5. i 6.*

*To je bilo sve od aktualnosti između dviju sjednica Školskog odbora.*

*Ad 3.*

*S obzirom na to da su svi članovi Školskog odbora e-mailom prije sjednice dobili izvješće o polugodišnjem financijskom poslovanju škole, pod ovom točkom Dnevnog reda voditeljica računovodstva Vedrana Zadro samo je ukratko članove Školskog odbora upoznala s polugodišnjim financijskim poslovanjem škole, a detaljan i transparentan izvještaj bit će na kraju godine u godišnjem financijskom izvješću.*

*Ad 4.*

*Školski odbor jednoglasno donosi*

*ODLUKU*

*„Sukladno članku 114. Zakona o odgoju i obrazovanju u osnovnoj i srednjoj školi daje se suglasnost ravnatelju za zasnivanje radnog odnosa za sva četiri radna mjesta, pod uvjetima navedenima i obrazloženima u Zahtjevu.''*

 *Ad 5.*

 *Temeljem članka 28. Zakona o javnoj nabavi (Narodne novine 120/2016) Školski odbor na sjednici održanoj 23. 9. 2019. godine donosi i objavljuje Dopunu plana nabave za 2019. godinu.*

 *Ad 6.*

*Školski odbor je jednoglasno dao suglasnost za nabavu namještaja za biokemijski laboratorij i informatičku učionicu.*

 *Ad 7.*

*Nije bilo konkretnih pitanja ni prijedloga.*

*37. sjednica Školskog odbora završila je u 18,40 sati.*

*:*  *Predsjednica Školskog odbora:*

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Sanja Budak-Zemljić, prof.